ແມ່ຍິງລາວ-ອາເມຣິກັນ ມີຄໍາເຫັນ ກ່ຽວກັບກອງປະຊຸມໃຫຍ່ ພັກເດໂມແຄຣັດ ໃນການແຕ່ງຕັ້ງ ທ. ໂຈ ໄບເດັນ ເປັນຜູ້ຕາງໜ້າພັກ
ທ່ານນາງ ທີນາມະຫາລາດ ຊຶ່ງເປັນເປັນແມ່ຍິງເຊື້ອສາຍເອເຊຍຜູ້ທໍາອິດທີ່ໄດ້ຮັບການແຕ່ງຕັ້ງໃຫ້ເປັນ​ຜູ້​ແທນ​ໃນ​ການ​ເລືອກ​ຕັ້ງຄົນນຶ່ງເຂົ້າຮ່ວມໃນກອງປະຊຸມໃຫຍ່ໃນການເລືອກເອົາຜູ້ຕາງໜ້າພັກ.
ຂະນະທີ່ກອງປະຊຸມໃຫຍ່ທາງອອນລາຍຂອງພັກເດໂມແຄຣັດກໍາລັງດໍາເນີນໄປເປັນມື້ທີສາມ ເພື່ອແຕ່ງຕັ້ງອະດີດຮອງປະທານາທິບໍດີ ໂຈ ໄບເດັນ ໃຫ້ເປັນຜູ້ຕາງໜ້າພັກເຂົ້າຮ່ວມການແຂ່ງຂັນເລືອກຕັ້ງປະທານາທິບໍດີໃນເດືອນພະຈິກປີ ນີ້ ທາງວີໂອເອ ກໍໄດ້ນໍາເອົາການສໍາພາດ ກັບທ່ານນາງ ທີນາ ມະຫາລາດ, ສະມາຊິກສະພາສູງປະຈໍາລັດໂອຮາຍໂອ ທີ່ໄດ້ຮັບການແຕ່ງຕັ້ງຈາກຄົນໃນພັກ ຢູ່ລັດຂອງທ່ານນາງ ໃຫ້ເປັນຜູ້ແທນ ໃນການເລືອກຕັ້ງຄົນນຶ່ງເຂົ້າຮ່ວມກອງປະຊຸມໃຫຍ່ດັ່ງກ່າວ ແລະ ຄໍາຄິດເຫັນຈາກສະມາຊິກປະຊາຄົມລາວ ຄົນນຶ່ງໃນລັດອໍເຣກອນມາສະເໜີທ່ານ ຂໍເຊີນທ່ານຮັບຟັງລາຍລະອຽດ ກ່ຽວກັບເລື້ອງນີ້ ຈາກບົວ ສະຫວັນ ໄດ້ ໃນອັນດັບຕໍ່ໄປ ທ້າມກາງການລະບາດຢ່າງໜັກຂອງພະາຍາດໂຄວິດ-19 ຢູ່ນີ້ ພັກເດໂມ ແຄຣັດກໍໄດ້ຈັດກອງປະຊຸມໃຫຍ່ຂຶ້ນເພື່ອແຕ່ງຕັ້ງຜູ້ຕາງໜ້າພັກເຂົ້າຮ່ວມກັນແຂ່ງ ຂັນເປັນປະທານາທິບໍດີຂອງສະຫະລັດໃນເດືອນພະຈິກຈະມາເຖິງນີ້ ທ່ານນາງ ທີນາມະຫາລາດ ຊຶ່ງເປັນສະມາຊິກສະພາສູງປະຈໍາລັດໂອາຍໂອ ແລະເປັນແມ່ ຍິງເຊື້ອສາຍເອເຊຍຜູ້ທໍາອິດທີ່ໄດ້ຮັບການແຕ່ງຕັ້ງໃຫ້ເປັນຜູ້ແທນໃນການເລືອກຕັ້ງຄົນນຶ່ງເຂົ້າຮ່ວມໃນກອງປະຊຸມໃຫຍ່ໃນການເລືອກເອົາຜູ້ຕາງໜ້າພັກດັ່ງກ່າວ ໃນຄັ້ງນີ້ ຊຶ່ງທ່ານນາງໄດ້ອະທິບາຍກ່ຽວກັບເລື້ອງນີ້ສູ່ຟັງວ່າ: ທ່ານນາງອະທິບາຍ ຕໍ່ໄປກ່ຽວກັບພວກເປັນຜູ້ແທນ ໃນການເລືອກຕັ້ງນີ້ອີກວ່າ ພວກເຂົາເຈົ້າໄດ້ຖືກເລືອກຕັ້ງໂດຍເຈົ້າໜ້າໃນພັກ ຫລືບໍ່ແມ່ນເຈົ້າໜ້າທີ່ໃນເຂດ ເລືອກຕັ້ງຂອງພວກເຂົາເຈົ້າ ຊຶ່ງທ່ານນາງໃຫ້ຄໍາເຫັນວ່າ: ທ່ານນາງບອກວ່າ ນອກຈາກການເຂົ້າຮ່ວມກອງປະຊຸມໃຫຍ່ ຂອງພັກເດໂມ ແຄຣັດ ໃນຄືນວັນຈັນຜ່ານມາແລ້ວ ໃນນນາມເປັນຜູ້ແທນໃນການເລືອກຕັ້ງ ສະມາຊິກສະພາສູງຂອງລັດ ທີ່ປ່ວຍຍ້ອນເປັນພະຍາດໂຄວິດ ມາໄດ້ອາທິດ ນຶ່ງແລ້ວຜູ້ນີ້ ໄດ້ເຂົ້າຮ່ວມກອງປະຊຸມຕ່າງໆ ໃນແຕ່ລະວັນຢ່າງບໍ່ຂາດ ເຊັ່ນ ກອງປະຊຸມຄະນະກໍາມະການຂອງພັກຂອງທ່ານ ທີ່ຈັດຂຶ້ນໃນຕອນເຊົ້າຂອງ ວັນອັງຄານວານນີ້ແລະກໍກອງປະຊຸມອື່ນໆອີກເຖິງແມ່ນວ່າທ່ານນາງຍັງປ່ວຍ ຢູ່ກໍຕາມ ແລະທຸກກອງປະຊຸມແມ່ນລ້ວນແຕ່ຈັດແບບຜ່ານໂທລະສັບແບບມີ ວີດິໂອ ໃນນາມວ່າເປັນສະມາຊິກສະພາແມ່ຍິງເຊື້ອສາຍເອເຊຍຜູ້ທໍາອິດ ຈາກລັດໂອຮາຍໂອໄດ້ເປັນ PLEO ຫລື ເຈົ້າໜ້າທີ່ຜູ້ນໍາພາພັກທີ່ໄດ້ຮັບການ ເລືອກຕັ້ງ ໃຫ້ເປັນຜູ້ແທນໃນການເລືອກຕັ້ງ ເອົາຜູ້ຕາງໜ້າພັກເພື່ອລົງສະໝັກ ເລືອກຕັ້ງປະທານາທິບໍດີ ທ່ານເລົ່າເຖິງຄວາມຮູ້ສຶກຂອງຕົນສູ່ຟັງວ່າ: ເມື່ອຖາມເຖິງບັນຍາກາດຂອງຄືນທໍາອິດໃນການເປີດກອງປະຊຸມໃຫຍ່ຄັ້ງນີ້ ກໍ ຄືໃນຄືນວັນຈັນນັ້ນ ສະມາຊິກສະພາສູງ ທີ່ຖືວ່າຕົນເອງເປັນນັກການເມືອງ ທີ່ ມີຫົວກ້າວໜ້ານັ້ນເວົ້າວ່າ ເຖິງມັນຈະເປັນການປະຊຸມແບບອອນລາຍກໍຕາມ ແຕ່ທ່ານນາງຍັງຮູ້ສຶກວ່າມັນຍັງເປັນກອງປະຊຸມທີ່ມີບັນຍາກາດຕື່ນເຕັ້ນເມື່ອໄດ້ ຍິນ ໄດ້ຟັງຄໍາເວົ້າຂອງທ່ານນາງ ມີແຊລ ໂອບາມາ, ອະດີດສະຕີໝາຍເລກນຶ່ງ ຂອງສະຫະລັດ ຊຶ່ງທ່ານນາງເລົ່າສູ່ວີໂອເອຟັງວ່າ: ເຊັ່ນດຽວກັນ ທ່ານນາງ ຈັນພອນ ສິນລະປະໄຊ ໂອຄາມູຣາ (Chanpone Sinlapasai-Okamura) ທະນາຍຄວາມດ້ານຄົນເຂົ້າເມືອງຂອງບໍລິສັດ ທີ່ ປຶກສາດ້ານກົດໝາຍ ມາແຣນດັສ ສິນລະປະໄຊ ກາເຊຍ (Marandas Sinlapasai Garcia ຜູ້ທີ່ໄດ້ຕິດຕາມເບິ່ງກອງປະຊຸມນີ້ ທາງໂທລະພາບກໍ ບອກວ່າ ທ່ານນາງມີຄວາມປະທັບໃຈຫລາຍກັບຄໍາປາໄສຂອງທ່ານນາງມີແຊລ ໂອບາມາທີ່ກ່າວ ຊຶ່ງທ່ານນາງເປີດເຜີຍເຖິງຄວາມຮູ້ສຶກຂອງທ່ານນາງສູ່ຟັງວ່າ: ແຕ່ຢ່າງໃດກໍຕາມ ທ່ານນາງບອກວ່າ ຖ້າເບິ່ງໃນມຸມມອງຂອງພວກຄົນເຂົ້າ ເມືອງ ແລະຂອງທະນາຍຄວາມດ້ານຄົນເຂົ້າເມືອງແລ້ວ ທັງສອງພັກລ້ວນແຕ່ ເຮັດໃຫ້ພວກຄົນເຂົາເມືອງລໍາບາກ ຊຶ່ງທ່ານນາງໃຫ້ຄໍາເຫັນດັ່ງນີ້: ມາໃນນາມ ອົບພະຍົບ ເຊັ່ນດຽວກັນກັບອ້າຍນ້ອງກໍາປູເຈຍ ແລະຫວຽດນາມຂອງພວກເຮົາ ” ສະຫລຸບແລ້ວແມ່ຍິງອາເມຣິກັນເຊື້ອສາຍລາວ ທີ່ມີບົດບາດສໍາຄັນໃນການຮັບໃຊ້ ແລະພັດທະນາຊຸມຊົນທັງສອງທ່ານລ້ວນແຕ່ເຫັນວ່າກອງປະຊຸມໃຫຍ່ຂອງ ພັກເດໂມແຄຣັດ ໃນຄືນທໍາອິດນີ້ ມີການກ່າວຄໍາ ປາໄສຂອງທ່ານນາງມີແຊລ ໂອບາມາ, ອະດີດສະຕີໝາຍເລກນຶ່ງຂອງສະ ຫະລັດໄດ້ສ້າງ ຄວາມປະທັບໃຈຫລາຍໃຫ້ພວກເພິ່ນຫລາຍ ແຕ່ໃນຂະນະດຽວກັນ ພັກຣີິພັບບລີກັນກໍກໍາລັງກຽມຈັດກອງປະຊຸມໃຫຍ່ຂອງພັກໃນອາທິດໜ້າ ແລະ ກໍຍັງມີສະມາຊິກປະຊາຄົມລາວຫລາຍຄົນ ທີ່ນິຍົມພັກທີ່ວ່ານີ້ຫລາຍກວ່າ ເຊັ່ນຍານາງສົມ ດິດທະວົງ ທີ່ລັດວໍຊິງຕັນ ທ່ານນາງຄິດວ່າ ປະທານາທິບໍດີ ດໍໂນລ ທຣຳທີ່ສັງກັດໃນພັກຣີພັບລິກັນມີຄວາມສາມາດຫລາຍກວ່າ ໃນເລື້ອງການພັດທະນາເສດຖະກິດ, ການເຮັດທຸລະກິດແລ້ວ ແລະການສ້າງວຽກເຮັດງານທໍາ ພວກເຮົາຈະເອົາລາຍລະອຽດກ່ຽວກັບຄໍາຄິດເຫັນຂອງເຂົາເຈົ້າມາສະເໜີທ່ານ ໃນມື້ໜ້າ